Atabaskos ežeras
Atabaskos ežeras (angl. Lake Athabasca, pranc. lac Athabasca) – ežeras Kanadoje. Telkšo 213 m aukštyje v.j.l., Saskačevano ir Albertos provincijose. Tai 8-as pagal dydį ežeras šalyje. Jo plotas 8100 km², ilgis 283 km, plotis 50 km. Ežeras ledyninės ir tektoninės kilmės. Iš ežero išteka Sleivo upė, ežeras papildo Makenzio vandens sistemą. Į ežerą įteka Atabaskos upė. Šiauriniai ežero krantai aukšti, uolėti, pietiniai – žemi. Rytiniuose krantuose driekiasi Vud Bafalo nacionalinis parkas. Ežeras būna užšalęs spalio–birželio mėnesiais. Laivuojamas, verčiamasi žvejyba.